સાચી વાત હોય એમાં એ પતી ગયા પછી કોઈ સવાલ ન કરાય. કારણ કે સાચી વાતનું વજન એવડું બધું હોય. પણ મને જરા નવાઈ એ વાતની લાગી કે આખી દુનિયામાં કે. લાલ ફર્યા. ફિજીમાં સાડા પાંચ મહિના, મોરેશિયસમાં પણ એટલું જ. આફ્રિકા, ન્યુઝીલેન્ડ, ઓસ્ટ્રેલિયા જેવામાંય કંઈ કમ નહિ. ચીન જેવા જાદુના દેશોમાં પણ સત્તર મહિના અને જાપાનમાં સાડા ચાર વરસ. છતાં એમને મળેલાં ઈનામ-અકરામની વાત કેમ મુદ્દલેય કરતા નથી ? આવી કઠણ કથા કેમ સંભળાવે છે ?